text:
Rehion ti Chūbu
Ti rehion ti Chūbu (中部地方 Chūbu-chihō?) ket isu ti tengnga a rehion iti Honshū, ti kangrunaan nga isla ti Hapón. Ti Chūbu ket addaan ti populasion ti agarup a 21,886,324 manipud idi 2008.
Ti rehion ti Chūbu, ket kayatna a saoen ket ti "tengnga a rehion", ket buklenna dagiti siama prepektura (ken): Aichi, Fukui, Gifu, Ishikawa, Nagano, Niigata, Shizuoka, Toyama, Yamanashi,[1] ken ti Mie.[2]
Mabirukan daytoy ti dagus a nagbaetan ti rehion ti Kantō ken ti rehion ti Kansai kenmairaman ti kangrunaan a siudad iti Nagoya ken ti atiddog nga igid ti aplaya ti Pasipiko ken Baybay Hapón , ken ti adu a pagaliwaksayan a banbantay, ken ti Bantay Fuji.
Daytoy a rehion ket isu ti kalawaan a paset iti Honshū ken ti tengnga a paset ket binuklan dagiti nangato a kabanbantayan. Ti Hapón nga alpes ket bingayenna ti pagilian iti Pasipiko a bangir, a namammoan a ti sanguanan ti Hapón, wenno Omote-Nihon (表日本?) nainit iti kalamiisan, ken ti bangir ti Baybay Hapón, wenno Ura-Nihon (裏日本?), ti likud ti Hapón, addaan ti niebes iti kalamiisan.
Dagiti nagibasaran[urnosen | urnosen ti taudan]
- ^ Nussbaum, Louis-Frédéric. (2005). "Chūbu" iti Ensiklopedia ti Hapón, p. 126 idiay Liblibro ti Google.
- ^ sapot ti pagsaadan ti Prepektura ti Mie: Maipapan ti Mie (pdf)